Uutisissa: Eloonjäämiskamppailu Turkissa.
Maanjäristys on vaatinut jo kymmeniätuhansia kuolonuhreja.
Raunioista löytyy yhä henkiin jääneitä.
Ja: Kasvava kriisi, -
sota-alue, tärkeät huoltoyhteydet katkaistu.
Kuka auttaa vihollisjoukkojen saartamia armenialaiskristittyjä?
Lisäksi: Superusko. Kaksi joukkuetta kilpailee -
am. jalkapallon korkeimmasta palkinnosta.
Valmentajat ja pelaajat kertovat uskon merkityksestä.
KRISTILLISEN MAAILMAN UUTISET
Tervetuloa uutisten pariin!
Turkin ja Syyrian maanjäristyksen uhrien lukumäärä kasvaa edelleen.
Kymmeniätuhansia on kuollut. Eloonjääneiden etsintä on yhä kesken.
Vaikka aika on hupenemassa, eloonjääneitä kaivetaan raunioista.
Mark Martin raportoi.
Eloonjääneitä löydetään yhä -
päiviä Syyrian ja Turkin rajalla 6.2. tapahtuneen järistyksen jälkeen.
Se kertoo, että toivoa on yhä. Turkin varapresidentin mukaan -
raunioista on kaivettu yli 120 eloonjäänyttä.
Tämä rohkaisi pahimmin kärsineillä alueilla Syyriassa ja Turkissa.
Raunioista kaivettiin voimatyökalujen avulla äiti ja 6-vuotias tytär.
Tiimi ahersi tehtävässä lähes 20 tuntia.
Tiimit etsivät elonmerkkejä kellon ympäri.
Kolme päivää järistyksen jälkeen -
eräältä alueelta pelastettiin ensin tytär ja sitten isä.
Raunioista löytyi myös vastasyntynyt vauva.
Hän sai nimen Aya, arabiaksi "ihme".
Hän vahvistuu päivä päivältä.
Ikävä kyllä äiti menehtyi.
Pelastuskertomukset kuitenkin harvenevat, kun aikaa kuluu.
Telttoja on pystytetty kotinsa menettäneille.
Turkin ulkoministeriön mukaan apuaan on tarjonnut yli sata maata.
Paikalla on jo liki 7 000 pelastustyöntekijää.
Avustuksia tarvitaan, -
sillä sadattuhannet ovat menettäneet kotinsa.
CBN:n Lähi-idän-päällikkö Chris Mitchell on Turkin Adanassa.
Takanani on Adanan kaupungin sortuneista taloista yksi, -
josta eloonjääneitä yritetään löytää käsin kaivamalla.
Nyt on kiire löytää eloonjääneitä, sillä aika kuluu -
ja sääkin on kylmä.
Pelastustiimejä kerrotaan olevan vain sen verran, -
että sortuneista taloista vain 10 % ehditään seuloa.
Jotkut kertovat olinpaikkansa somen välityksellä.
Tuhoa on vaikea kuvailla, -
ja hätä on valtava paitsi raunioihin jääneillä -
myös maanjäristyksestä selvinneillä.
CBN:n Operaatio Siunaus jakaa eloonjääneille tarvikkeita.
Olemme jakaneet ruokaa, aurinkokennovalaisimia, -
hygieniapakkauksia ja joitain perustarpeita perheille.
Jaamme lapsille välipaloja, mehua ja proteiinipatukoita.
Ne ovat hyvin tärkeitä.
Operaatio Siunauksen Diego Traverso kiittää avusta, joka työn mahdollistaa.
Suuri kiitos tuesta, rukouksista ja kumppanuudesta.
Olemme sitoutuneet olemaan täällä ja tukemaan uhreja, kiitos tukenne.
Mark Martin, CBN News.
Lue, miten voit auttaa järistyksen uhreja, -
uutisten kotisivuilta cbnnews.com. Tarve on valtava. Muistakaa rukouksin.
Armenialaiskristittyjen tilanne Vuoristo-Karabahissa heikkenee yhä.
Eristyksissä olevan alueen saarto -
estää ruoan, lääkkeiden ja resurssien pääsyn alueelle.
Billy Hollowell raportoi.
Tilanne on nyt äärimmäisen vakava.
Monet ovat tosiaan puhuneet jopa kansanmurhan uhasta.
Britannian ylähuoneen jäsen, paronitar Caroline Cox -
kiteytti synkin sanoin tilanteen Vuoristo-Karabahissa.
Azerbaidžanilaiset katkaisivat ainoan alueelle johtavan tien -
yli kuukausi sitten estäen näin mm. ruoan ja lääkkeiden toimitukset.
Tämä on jatkoa Aazerbaidžanin vihanpitoon armenialaisia kohtaan.
Stalin loi Vuoristo-Karabahin Aazerbaidžanin sisälle.
Azerbaidžan on yrittänyt jo pitkään puhdistaa aluetta armenialaisista.
Saarron jatkuessa alueen 120 000 armenialaista, pääosin kristittyjä, -
kärsivät ja anovat apua.
Ruokapula alkaa olla hälyttävä. Lääkepula on erittäin vakava -
etenkin insuliinin kaltaisten lääkkeiden osalta.
Myös kiireellistä hoitoa tarvitsevien kuljetukset -
Karabahista Armeniaan on tehty äärimmäisen vaikeaksi.
Yksi ihminen on jo kuollut. Tilanne on siis hyvin vakava.
Gayane Belgarianin 4-vuotias tytär Monica sairastaa maksasyöpää.
Äiti esitti hiljattain hätähuudon, sillä lapsi oli jumissa alueella -
ilman tietoa pääsystä elintärkeään hoitoon.
Tilanne pelotti ja huolestutti meitä, -
sillä tytön henki riippuu tästä hoidosta.
Perhe odotti viikkoja. Lopulta Punainen risti auttoi heidät pois.
Gayane varoittaa, että monet muutkin tarvitsevat apua.
Meillä ei ole tarvittavia laitteita tai lääkäreitä.
Mitään ei ole, koska tie on katkaistu.
Emme pääse pois. Lääkärit eivät pääse alueelle -
tarjoamaan tarvittavaa hoitoa.
Paronitar Cox varoittaa myös -
kirkkojen, historiallisten maamerkkien ja kulttuurien hävittämisestä.
Se voi olla kansanmurhan toinen vaihe, -
kristittyjen ja kristillisen perinnön hävitys. Meidän tarvitsee rukoilla.
Kristittyjen hävittäminen on selvästikin osa ohjelmaa.
Armenialaiset ovat todella huolissaan siitä, -
sillä he menettäisivät osan ainut- laatuisesta kristillisestä perinnöstä.
Tarvitaan rukousta rauhan, jännitteiden lievenemisen -
ja tilanteen ratkaisemisen puolesta.
Billy Hollowell CBN Newsille.
Kiitos, Billy. Tulossa: Jumala tuo kolarissa vammautuneen kautta -
Ukrainan orvoille rakkautta ja lohtua.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Ukrainan presidentti Volodymyr Zelenskyi -
päätti viime viikon Euroopan-matkansa EU-tapaamiseen Brysselissä.
Hän yrittää saada lisää sotilaallista apua Venäjää vastaan.
Hän tapasi aiemmin Pariisissa Ranskan presidentti Macronin -
ja sitä ennen brittipääministeri Rishi Sunakin -
sekä puhui brittiparlamentissa.
Britit harkitsevat hävittäjien lähettämistä Ukrainaan.
Venäjän kerrotaan valmistautuvan uuteen hyökkäykseen lähipäivinä.
Lapset lukeutuvat Ukrainan sodan suurimpiin uhreihin.
CBN:n Orvon Lupaus vie apua ja toivoa monille sotaa paenneille.
Chuck Holton jatkaa.
On ruoan aika lapsille etulinjoilla lähellä Zaporižžjaa.
Monet ovat paenneet Venäjän hallitsemilta alueilta.
Osaksi Orvon lupauksen toimittama lämmin ruoka ei ole itsestäänselvyys.
Järjestö auttaa paikallisseurakuntia Ukrainassa muutenkin.
Monet lapset Ukrainassa menettävät lapsuutensa.
Ajatuksena on tavoittaa lapset, saada heidät nauramaan ja leikkimään, -
antaa heille huomiota sekä tutustua heihin paremmin niin, -
että tutustumme myös heidän ongelmiinsa.
Autamme evakuoinnissa, -
ja sitten mietimme, miten voimme auttaa evakuoituja.
Ihmiset ovat menettäneet kaiken.
He käyvät koulua verkossa. Ostimme tietokoneet. Täällä on netti.
Myös yksi ohjaajista on paennut Venäjän miehittämiltä alueilta.
Volodja menetti vasemman kätensä kolarissa kolme vuotta sitten.
Kun se tapahtui kolme vuotta sitten, -
kävin monissa kuntoutuslaitoksissa ja tapasin monia, joista tämä on tragedia.
Kerran kuulin äänen sanovan: "Pidä tätä tilaisuutena.
Älä kysy, miksi. Kysy, mitä varten se tapahtui."
Aloin tehdä töitä itseni kanssa hengellisellä, henkisellä, -
ja fyysisellä tasolla Aloin hyväksyä itseni tällaisena..
Tuotuaan perheensä, mukaan lukien 10 sijaislasta, turvaan Berdjanskista -
Volodja alkoi auttaa sodan traumatisoimia lapsia.
Rakastan lapsia. Menetin perheeni 14 vuoden iässä.
Tiedän, millaista on saada tukea teini-ikäisenä tai lapsena.
Tämä toiminta on minulle tärkeää. Se ei ole työtä vaan elämäntarkoitus.
Kaikki muu, kuten urheilu tai psykologia, ovat vain välineitä.
Pääosassa on lasten palveleminen.
Ilman kolaria Volodja olisi luultavasti rintamalla.
Nyt hänellä on eri kutsu.
Paljon menetystä ja kipua, mutta tämä on myös antanut.
Riisuin proteesin ja sanoin: "Rakastan itseäni tällaisena."
Myöhemmin Jumala sanoi: -
"Pelastin sinut silloin, enkä aio menettää sinua nytkään."
Aina ei tiedä syitä, mutta kun kulkee Jumalan kanssa, kaikki selviää joskus.
Volodjan vaikutus näkyy Orvon lupauksen työssä.
Ihmisille tulee turva, että he eivät ole yksin.
He tietävät, että heillä on joku ja he selviytyvät yhdessä.
Olen 34-vuotias. Sydämessäni olen yhä lapsi.
Minusta on hauskaa olla lasten kanssa.
Jumala on nostanut minua eri tavoin sosiaalisella ja fyysisellä tasolla.
Tämä ei ole enää minun tarinani. Tämä on Jumalan tarina.
Chuck Holton, Zaporižžja.
Kiitos, Chuck: Tulossa: -
Chiefs ja Eagles kohtaavat Super Bowlissa.
Molempien pelaajat sanovat, etteivät he pelaa vain Super Bowlista.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uusin audio-opetus -
"Divine Direction" (Jumalallinen suunta).
Voin täyttyä ilolla, rakkaudella ja Pyhän Hengen rauhalla, -
koska minut on tehty Hänen kuvakseen.
Sitä Jumala tahtoo. Niin Hän on tarkoittanut alusta asti.
Minun tulee ilmentää Häntä ihmisen muodossa.
Nämä ovat ihmeellisiä, virvoittavia sanoja.
Opetus on saatavana nyt.
Hei taas! Kaksi joukkuetta pyrkii historiankirjoihin Super Bowlissa 2023.
Chiefs ja Eagles tavoittelevat jälleen uutta mestaruussormusta.
CBN Sports jututti kummankin pelaajia ja valmentajia. He sanovat, -
että riippumatta siitä, kuinka käy, kaikki on Jumalan suunnitelmaa.
KANSAS CITY CHIEFS
PHILADELPHIA EAGLES
Phoenix, Arizona. Täällä pelataan 57. Super Bowl.
Joukkueiden tie finaaliin oli hyvin erilainen, -
mutta osaa pelaajista NFL:n tärkeimmässä ottelussa -
yhdistää vastoinkäymisten tuoma siunaus.
Minulle usko on kaikki kaikessa.
Siitä kaikki alkaa. Löysin uskon vaikeuksien kautta.
Lukiossa aloin pelata vasta viimeisenä vuotena.
Tapahtui kaikenlaista. Pidin uskoni. Nyt olen Super Bowlissa.
Eaglesin laitahyökkääjä AJ Brown ja linjamies Brandon Graham -
ovat kärsineet loukkaantumisista. Silti he luottavat Jumalaan.
Se en ole minä.
Saan kaikki siunaukseni ja voimani yläkerran Herralta.
Hän on minulle tärkeä.
Minne Hän haluaakin minun menevän, toivon olevani Hänen polullaan.
Ellen ole, toivon, että Hän ohjaa takaisin.
Kun loukkaannuin, rukoilin: -
"Nyt voin viettää aikaa perheeni kanssa."
Otin päivän kerrallaan. Vahvistuin Sanassa. Nautin palvelemisesta.
Olen hyvin kiitollinen Hänelle nyt.
Tämä hetki saa minut valtoihini.
Kiitän tästä hetkestä.
Tämä on iso peli. Miten usko pitää kaiken oikeissa mittasuhteissa?
Se on alusta, jolta ponnistaa. 10―20 vuoden päästä -
uskoni ja Jumala-suhteeni ovat pysyviä.
Tahdon, että Jumalan tahto tapahtuu ja Hän saa kunnian.
Se on minulle tärkeintä. Jumalan tahto.
Eagles-päävalmentaja Nick Siriani oli ennen Chiefsin 1. apuvalmentaja.
Hänelle antoi potkut nykyinen päävalmentaja Andy Reid.
Se ei tuntunut hyvältä mutta asetti minut polulle, joka on tuonut tähän.
Jumala on aina tehnyt minulle niin ja asettanut minut oikeisiin paikkoihin.
En aina halua olla siellä, mutta siellä minun tarvitsee olla.
Koetuksen keskellä sitä ei aina näe.
Puhun nyt tästä tapauksesta, -
Kansas Citystä lähdöstä ja uralla etenemisestä.
Se vain piti käydä läpi.
Olen siitä kiitollinen. Usko on ykkönen syystä.
Olen kiitollinen Jumalalle tästä kaikesta.
Ilman Jumalaa tätä ei olisi tapahtunut.
Annan Hänelle kaiken kunnian.
Yritän viedä mahdollisimman monta mukanani ja tarttua jokaiseen hetkeen.
Saintsin varaus Boston Scott ei saanut paikkaa Saintsista.
Eagles hankki hänet mutta paikan vakiinnuttaminen kesti kauan.
Vain 167-senttisenä hän antaa kaiken kunnian Jumalalle.
Tämän pituisena on hyvin epätodennäköistä päästä tänne.
Jumalalle kaikki on mahdollista.
Sinapinsiemenen verran uskoa riittää. Jumala siirtää vuoria. Se on totuus.
Se, että olen täällä, on Hänen ansiotaan.
Olen sitä kaikkea.
Jumalan mies, kova työmies, perheihminen.
Se on valtava siunaus.
Tämän eteen tehdään paljon töitä.
Haluamme nyt nauttia siitä. Se on ehdottomasti siunaus.
Tässä lajissa tulee eteen vaikeita aikoja.
Pitää vain pysyä lähellä Jumalaa ja rukoilla.
Hänellä on vastaus. Se ei aina tule silloin, kun itse haluaisi, -
mutta Hän aina auttaa ja vastaa.
Usko siihen, että Hän on aina tukena, auttaa läpi vastoinkäymisten.
Se puhuu Jumalan armosta ja uskollisuudesta elämässäni.
Hän on ollut tukena hyvinä ja huonoina aikoina.
Hän on kallioni. En tiedä, missä olisin ilman Häntä. En ainakaan täällä.
Patrick Mahomes paini pudotuspeleissä vammojen kanssa, -
mutta johti Chiefsit yllätysvoittoon.
Hän kiittää Jumalaa siitä, että pystyy nyt pelaamaan.
Minua on siunattu. Olen täällä siksi, että tuon kunniaa Hänelle.
Se on kaikki kaikessa, ei vain urheilussa vaan kaikissa päätöksissä.
Tiedän, miksi olen täällä. Kyse ei ole voittamisesta, -
vaan kunnian tuottamisesta Hänelle.
Siksi minulla ei ole paineita. Tiedän, miksi olen täällä.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Uutiskanavasi
Sarjasi
Jutut, joista välität
Milloin haluat
Missä haluat
Lataa CBN News -sovellus tänään.
KUN UUTISISTA VYÖRYY PIMEYS JA EPÄTOIVO
Nuoret parveilevat seurakuntaan.
UUSI PERSPEKTIIVI TUO VALOA
On tosi ihana kohdata heitä ja tuntea heidät.
Raamatun tapahtumapaikoilla Jerusalemissa on taas vettä.
Herodes rakennutti 2 000 vuotta sitten palatsin, -
joka on Vanhankaupungin suosituimpia nähtävyyksiä.
Palatsissa oli vesialtaita.
Kesähelteellä tai kuivina talvina on vaikea kuvitella, -
että altaat voisivat joskus täyttyä vedellä.
Viime päivinä on ollut niin sateista, tuulista ja viileää, -
että osa Jerusalemin kaduista ja mäistä on muuttunut puroiksi.
Nyt Herodeksen muinaiset altaat ovat jälleen täynnä vettä.
Varmasti merkki jostain.
Vammautuneille yksinkertaiset jutut, kuten soittimen soittaminen -
tai kuntosalilla käyminen, ovat liian vaikeita.
Yksi järjestö Israelissa haluaa ratkaista heidän arkihaasteitaan.
Lähi-idän toimituspäällikkömme näyttää, miten.
Josef Abramson sai lahjan, jota ei saa kaupoista.
Hän vammautui viisi vuotta sitten sodassa -
eikä pysty enää soittamaan soittimia.
Nämä ihmiset ovat uurastaneet kolme päivää -
ja kehittäneet apuvälineen, -
jonka avulla voin soittaa taas kitaraa ja rumpuja.
Se näyttää toimivan. Olen tosi innoissani ja kiitollinen.
Lahja ojennettiin Sankareiden tekijät -juhlassa.
Se on osa Tikkun Olam Makers eli TOM-järjestöä, -
joka auttaa vammautuneita.
TOM syntyi rohkeasta näystä, -
joka kutsuu Israelin valtiota ja maailman juutalaisyhteisöjä -
auttamaan yhdessä neljännesmiljardia ihmistä vuosikymmenen aikana -
kaikissa maissa, uskonnoissa ja kulttuureissa.
Insinöörit, ohjelmoijat ja tuotesuunnittelijat luovat ratkaisuja, -
jotka auttavat sodassa vammautuneita.
Dror Zuckerman, 34, tarvitsi painonnostotuen.
Tässä on tuki. Logo.
Tässä on kuminauha. Näin se toimii.
Laitan sen jalkaani.
Se on tosi kevyt. Voin mennä salille -
crossfitiin ja tehdä, mitä ikinä haluan. Tosi hyvä.
TOM toimii paikallisjärjestöjen, kuten Restartin, kanssa.
Restartin näky on se, että jokaista vammautunutta sotilasta -
täytyy auttaa normaalielämään.
TOMin näky on viedä kaikki täällä kehitetty -
kaikille maailman ihmisille.
Yhdessä olemme vahvempia kuin erikseen.
Näky ulottuu kauemmas kuin sodassa vammautuneisiin.
Halutaan keskittää kasvuyritysten maan, Israelin, tarmo ja luovuus -
sellaisten ihmisten tarpeisiin, jotka elävät pyramidin pohjalla.
Vammaisten, vanhusten ja köyhien.
Huomio on tarpeissa, joihin massatuotanto tai hallinto eivät yllä.
Kun vamma on harvinainen, kun ihminen on köyhä, -
tai tuote vaatii paljon räätälöintiä, sitä ei voi massatuottaa.
59-vuotias isoisä Michael sai kiipeilytuen.
Tulin tähän projektiin, koska vanha tuki oli tosi raskas.
Minulle tehtiin kevyempi. Nyt kiipeän tosi nopeasti.
Olen tosi onnellinen. Tämä on lahja.
AT&T Foundry ja israelilainen Wearable Devices auttoi tätä pianistia.
Rakensimme mallin, jonka avulla Ahad pystyy soittamaan pianoa -
myös heikommalla kädellä. Se samalla myös kuntouttaa, -
mikä ylitti kaikki odotuksemme.
Meille on ilo ja kunnia auttaa toteuttamaan Ahadin unelma.
Kaikista innovaatioista tulee lahja maailmalle.
Kaikkien TOM-tiimien kehittämä aineeton omaisuus ympäri maailmaa -
tallennetaan vapaasti saataville.
Se ei siis kuulu kenellekään, ja se kuuluu kaikille.
TOM on viidessä vuodessa levinnyt liki 20 maahan.
Sen näky on maailmanlaajuinen kumppanien verkosto.
Chris Mitchell, CBN News.
Mahtava raportti tämänkertaisen lähetyksen päätteeksi.
Näkemiin ja Jumalan siunausta!
Suomennos: Marianne Tenetz